Korporativne komunikacije

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**INA uručila donaciju Klinici za dječje bolesti Zagreb**

**Zagreb, 19. prosinca 2017. – Inina donacija u iznosu od 100.000 kuna koju je prim. Zoranu Bahtijareviću, dr. med., v.d. ravnatelja Klinike za dječje bolesti Zagreb, uručio g. Zoltán Áldott, predsjednik Uprave Ine, omogućit će Zavodu za onkologiju i hematologiju Klinike za dječje bolesti Zagreb kupovinu pedijatrijskog retromolarnog intubacijskog endoskopa i džepnog monitora sa pedijatrijskim videolaringoskopom za otežane intubacije. Djecu su razveselili i hrvatski rukometni reprezentativci Luka Cindrić i Ivan Čupić na čelu s izbornikom Linom Červarom i Crveni nosovi, klaunovi doktori, koji su im u posjet došli s prigodnim poklonima.**

G. Áldott tom je prilikom izjavio: *„INA je kao društveno odgovorna kompanija i ove godine posjetila Klaićevu kako bismo dali svoj doprinos boljem i kvalitetnijem liječenju najmlađih pacijenata koji se hrabro nose s ozbiljnim bolestima. Uvijek nastojimo pomoći zajednici u kojoj poslujemo te je ovo je šesta u nizu od sedam donacija koje smo pripremili za bolnice diljem Hrvatske.“*

Ravnatelj Bahtijarević zahvalio je Ini koja već tradicionalno dariva one kojima to najpotrebnije: *„Krajem svake godine INA značajnu donaciju dodjeljuje Zavodu za dječju onkologiju i hematoonkologiju „Dr. Mladen Ćepulić“ Klinike za dječje bolesti Zagreb. Ovaj puta je to uređaj za otežane intubacije koji će koristiti najteži bolesnici, životno ugroženi, u situacijama kada je iznimno važno pripremiti ih za zahvat u općoj anesteziji, a normalna intubacija je rizična ili nije moguća. Još jednom koristim priliku da zahvalim Ini što se sjetila naših najmlađih i u ove dane darivanja ih podarila ovako važnim uređajem. Veliko hvala i našim rukometašima i klaunovima doktorima koji se rado odazivaju na ovakva humanitarna događanja – njihov dolazak osobito je važan djeci.“*

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 494 benzinske postaje u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: [pr@ina.hr](mailto:pr@ina.hr)